“บ.ไทยฟู้ดส์” คาดเคาะราคา IPO ได้ปลายสัปดาห์หน้า จ่อเทรด SET ก.ย.นี้
"บ.ไทยฟู้ดส์" หรือ TFG ผู้ดำเนินธุรกิจเกษตรครบวงจร เตรียมขาย IPO จำนวน 1.4 พันล้านหุ้น คาดเคาะราคา IPO ได้ปลายสัปดาห์หน้า เบื้องต้นกำหนดช่วงราคาที่ 2.10-2.30 บ./หุ้น เปิดจองซื้อหุ้นปลายเดือนนี้ คาดเข้าเทรด SET ได้ต้นเดือนก.ย.58 โดยมีบล. เคที ซีมิโก้ จำกัด เป็นที่ปรึกษาทางการเงิน
14 ส.ค. 2558

บริษัทไทยฟู้ดส์ จำกัด (มหาชน) หรือ TFG ผู้ดำเนินธุรกิจเกษตรครบวงจร ตั้งแต่ขั้นตอนการผลิตไปจนถึงการจัดจำหน่าย ระบุว่า บริษัทคาดว่าจะกำหนดราคาเสนอขายหุ้นสามัญเพิ่มทุนต่อประชาชน (IPO) จำนวน 1.4 พันล้านหุ้น เข้าตลาดหลักทรัพย์แห่งประเทศไทย  (SET) ได้ในช่วงปลายสัปดาห์หน้า เบื้องต้นกำหนดช่วงราคาที่ 2.10-2.30 บาท/หุ้น และเปิดให้จองซื้อหุ้นช่วงปลายเดือนส.ค.นี้ และคาดว่าจะนำหุ้นเข้าซื้อขายได้ในช่วงต้นเดือนก.ย.นี้ ทั้งนี้มีบริษัทหลักทรัพย์ เคที ซีมิโก้ จำกัด เป็นที่ปรึกษาทางการเงิน